বিলাসপুর রাজ্য (১৯৫০-৫৪)

১৯৫০ থেকে ১৯৫৪ সাল পর্যন্ত বিলাসপুর রাজ্য ছিল ভারতের একটি রাজ্য। এই রাজ্যের রাজধানী ছিল বিলাসপুর টাউন। ১৯৪৮ সালে দেশীয় রাজ্য বিলাসপুর একই নামে একটি প্রদেশে পরিণত হয়। পরে তা রাজ্যের মর্যাদা লাভ করে। ৩১তম বিলাসপুর রাজ্যটি প্রথমে ছিল মুখ্য কমিশনারের অধীনস্থ একটি পৃথক প্রশাসনিক অঞ্চল। ১৯৫৪ সালের ১ জুলাই রাজ্যটি হিমাচল প্রদেশের অন্তর্ভুক্ত হয় এবং উক্ত রাজ্যের একটি জেলায় পরিণত হয়।

ইতিহাস
ব্রিটিশ যুগের কাহলুর বা বিলাসপুর দেশীয় রাজ্যের ভূখণ্ড নিয়ে বিলাসপুর রাজ্যটি গঠিত হয়েছিল। ১৯৪৮ সালের ১২ অক্টোবর বিলাসপুরের রাজা আনন্দ চন্দ অন্তর্ভুক্তির সনদে সাক্ষর করার পর রাজ্যটি ভারত অধিরাজ্যের অন্তর্ভুক্ত হয়। প্রথমে এটি ছিল ভারতের একটি প্রদেশ। ১৯৫০ সালের ২৬ জানুয়ারি বিলাসপুর রাজ্য নামে এটি ভারতীয় প্রজাতন্ত্রের "গ" শ্রেণির রাজ্যে পরিণত হয়। এই "গ" শ্রেণির রাজ্যগুলি কেন্দ্রীয় সরকারের প্রত্যক্ষ শাসনাধীনে ছিল।

অবলুপ্তি
১৯৫৪ সালের ভারতীয় সংসদে হিমাচল প্রদেশ ও বিলাসপুর (নতুন রাজ্য) আইন পাস হলেThe Himachal Pradesh and Bilaspur (New State) Act, 1954 সেই বছরই ১ জুলাই বিলাসপুর রাজ্য অবলুপ্ত হয় এবং এই রাজ্যের অন্তর্গত ১০৬,৮৪৮ হেক্টর এলাকা বিলাসপুর জেলা হিসেবে হিমাচল প্রদেশের অন্তর্ভুক্ত হয়।Bilaspur History 

হিমাচল প্রদেশ রাজ্যটি ছিল উপরাজ্যপালের অধীনস্থ অপর একটি গ-শ্রেণির রাজ্য। প্রথম দিকে এই রাজ্যের বিধানসভা ছিল ৩৬ সদস্যবিশিষ্ট এবং বিধানসভার প্রথম নির্বাচন আয়োজিত হয় ১৯৫২ সালে। ১৯৫৪ সালে বিলাসপুর হিমাচল প্রদেশের অন্তর্ভুক্ত হলে বিধানসভার সদস্য সংখ্যা বেড়ে হয় ৪১।

কমিশনারগণ
বিলাসপুর রাজ্যের মুখ্য কমিশনারগণ ছিলেন:Bilaspur State : Chief CommissionersSocial, cultural, and economic history of Himachal Pradesh By Manjit Singh Ahluwalia
 রাজা আনন্দ চন্দ (১২ অক্টোবর, ১৯৪৮ - ২ এপ্রিল, ১৯৪৯)
 শ্রীচন্দ ছাবড়া (২ এপ্রিল, ১৯৪৯ – ৪ নভেম্বর, ১৯৫৩)
 কুমার শ্রী হিম্মৎসিংজি (৪ নভেম্বর, ১৯৫৩ – ১ জুলাই, ১৯৫৪)

আরও দেখুন
 ভারতের রাজনৈতিক একত্রীকরণ
 রাজ্য পুনর্গঠন আইন, ১৯৫৬

তথ্যসূত্র

বিষয়শ্রেণী:১৯৫০-এ প্রতিষ্ঠিত রাষ্ট্র ও অঞ্চল
বিষয়শ্রেণী:হিমাচল প্রদেশের ইতিহাস (১৯৪৭–বর্তমান)
বিষয়শ্রেণী:১৯৫০-এ ভারতে প্রতিষ্ঠিত
বিষয়শ্রেণী:ভারতের রাজনৈতিক একত্রীকরণ
বিষয়শ্রেণী:১৯৫৪-এ ভারতে অবলুপ্ত
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:১৯৪৮-এ ভারতে প্রতিষ্ঠিত
বিষয়শ্রেণী:১৯৫৪-এ ভারতে বিলুপ্ত